钦定古今图书集成/明伦汇编/官常典/第777卷 > 郭启元
## 钦定古今图书集成/明伦汇编/官常典/第777卷 > 郭启元

按《宋书王歆之传》：晋寿太守郭启元亦有清节，卒官。
元嘉二十八年诏曰：“故绥远将军、晋寿太守郭启元，
往衔命卤庭，秉意不屈，受任白水，尽勤靡懈，公奉私
饩，纤毫弗纳，布衣蔬食，饬躬惟俭。故超授显邦，以甄
廉绩。而介诚苦节，终始匪贰，身死之日，妻子冻馁，志
操殊俗，良可哀悼。可赐其家谷五百斛。”